stanford-oval/wikipedia huggingface dataset:
Formula 1 -kausi 1992
Tallit ja kuljettajat > Kilpailut

| Nro | Kilpailu | Päivämäärä | Rata | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Etelä-Afrikan Grand Prix | 1. maaliskuuta | Kyalami |  Nigel Mansell | Williams-Renault | Raportti |
| 2 |  Meksikon Grand Prix | 22. maaliskuuta | Hermanos Rodriguez |  Nigel Mansell | Williams-Renault | Raportti |
| 3 |  Brasilian Grand Prix | 5. huhtikuuta | Interlagos |  Nigel Mansell | Williams-Renault | Raportti |
| 4 |  Espanjan Grand Prix | 3. toukokuuta | Catalunya |  Nigel Mansell | Williams-Renault | Raportti |
| 5 |  San Marinon Grand Prix | 17. toukokuuta | Imola |  Nigel Mansell | Williams-Renault | Raportti |
| 6 |  Monacon Grand Prix | 31. toukokuuta | Monaco |  Ayrton Senna | McLaren-Honda | Raportti |
| 7 |  Kanadan Grand Prix | 14. kesäkuuta | Circuit Gilles Villeneuve |  Gerhard Berger | McLaren-Honda | Raportti |
| 8 |  Ranskan Grand Prix | 5. heinäkuuta | Magny-Cours |  Nigel Mansell | Williams-Renault | Raportti |
| 9 |  Britannian Grand Prix | 12. heinäkuuta | Silverstone |  Nigel Mansell | Williams-Renault | Raportti |
| 10 |  Saksan Grand Prix | 26. heinäkuuta | Hockenheimring |  Nigel Mansell | Williams-Renault | Raportti |
| 11 |  Unkarin Grand Prix | 16. elokuuta | Hungaroring |  Ayrton Senna | McLaren-Honda | Raportti |
| 12 |  Belgian Grand Prix | 30. elokuuta | Spa-Francorchamps |  Michael Schumacher | Benetton-Ford | Raportti |
| 13 |  Italian Grand Prix | 13. syyskuuta | Monza |  Ayrton Senna | McLaren-Honda | Raportti |
| 14 |  Portugalin Grand Prix | 27. syyskuuta | Estoril |  Nigel Mansell | Williams-Renault | Raportti |
| 15 |  Japanin Grand Prix | 25. lokakuuta | Suzuka |  Riccardo Patrese | Williams-Renault | Raportti |
| 16 |  Australian Grand Prix | 8. marraskuuta | Adelaide |  Gerhard Berger | McLaren-Honda | Raportti |
Pisteet > Valmistajat

| Sija | Valmistaja | Runko | Moottori | Renkaat | Pisteet | Voitot | Palkintosijat | Paalupaikat |
| --- | --- | --- | --- | --- | --- | --- | --- | --- |
| 1 | Williams-Renault | FW14B | Renault RS3 | G | 164 | 10 | 21 | 15 |
| 2 | McLaren-Honda | MP4/6B MP4/7A | Honda RA112E | G | 99 | 5 | 12 | 1 |
| 3 | Benetton-Ford | B191B B192 | Ford HBA7 | G | 91 | 1 | 13 |  |
| 4 | Ferrari | F92A F92AT | Ferrari 040 | G | 21 |  | 2 |  |
| 5 | Lotus-Ford | 102D 107 | Ford HBD5 | G | 13 |  |  |  |
| 6 | Tyrrell-Ilmor | 020B | Ilmor 2175A | G | 8 |  |  |  |
| 7 | Ligier-Renault | JS37 | Renault RS3 | G | 6 |  |  |  |
| 8 | Footwork-Mugen-Honda | FA13 | Mugen-Honda MF-351H | G | 6 |  |  |  |
| 9 | March-Ilmor | CG911 | Ilmor 2175A | G | 3 |  |  |  |
| 10 | Dallara-Ferrari | F192 | Ferrari 037 | G | 2 |  |  |  |
| 11 | Jordan-Yamaha | 192 | Yamaha OX99 | G | 1 |  |  |  |
| 12 | Larrousse-Lamborghini | LC92 | Lamborghini 3512 | G | 1 |  |  |  |
| 13 | Minardi-Lamborghini | M191B M192 | Lamborghini 3512 | G | 1 |  |  |  |
| 14 | Brabham-Judd | BT60B | Judd GV | G |  |  |  |  |
| 15 | Fondmetal-Ford | GR01 GR02 | Ford HBB5 | G |  |  |  |  |
| 16 | Andrea Moda-Judd | C4B S921 | Judd GV | G |  |  |  |  |
Formula 1 -kausi 1992
Etelä-Afrikka |  Meksiko |  Brasilia |  Espanja |  San Marino |  Monaco |  Kanada 
  Ranska |  Britannia |  Saksa |  Unkari |  Belgia |  Italia |  Portugali |  Japani 
  Australia
All Night (Afrojackin kappale)

| ”All Night” Afrojack ft>  Ally Brooke |
| --- | --- | --- |

Singlen tiedot
 Julkaistu: 21. helmikuuta 2020
 Formaatti: digitaalinen lataus, suoratoisto
 Tuottaja(t): Afrojack, Buddha
 Tyylilaji: EDM
 Kesto: 02.46
 Levy-yhtiö: Wall Recordings
Afrojackin muut singlet
| ”Back to Life” 2019 | ”All Night” 2020 | ”1234” 2020 |
Ally Brooken muut singlet
| ”No Good” 2019 | ”All Night” 2020 | ”Like You Do” 2020 |
All Night on alankomaalaisen DJ-tuottaja Afrojackin musiikkikappale, jolla vierailee myös yhdysvaltalaislaulaja Ally Brooke. Sen julkaisi Wall Recordings digitaalisesti ladattavana ja suoratoistettavana singlenä 21. helmikuuta 2020. Kappaleen ovat sanoittaneet Afrojack, Urales Vargas, Molly Pettersson Hammar, Kristin Carpenter ja Sebastian Daniel, joista ensimmäinen myös tuotti sen Buddhan kanssa.
Kappaleen musiikkivideon ohjasi Zane ja se julkaistiin Afrojackin YouTube-kanavalla 17. huhtikuuta 2020. Videolla nähdään yhdysvaltalainen laulaja-tanssija Montana Tucker tanssimassa varastohallissa. "All Night" on päässyt listoille toistaiseksi Belgian Flanderissa ja Yhdysvalloissa, joista ensimmäisessä se pääsi Ultratip-listan "Extra tips"-listalle ja jälkimmäisessä puolestaan Billboardin Mainstream Top 40-listalle.
Hyppylaji

Hyppylajeiksi lasketaan yleisurheilussa
pituushyppy
kolmiloikka
korkeushyppy
seiväshyppy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyppylaji”, voi hakea sivunnimihaulla, laajalla sivunnimihaulla tai tekstihaulla.
Härkönen (Virrat)

Härkösen kylässä sijaitseva Matias-kappeli
Härkönen on Virtain kylä, joka sijaitsee  noin 8 kilometriä keskustaajamasta Kuruun päin kantatie 65 varrella. Kylä rajoittuu useampaan järveen, jonka vuoksi kylän alueella on paljon kesämökkejä.
Härköskylän matkailukohteita ovat Kirsti Koron taidegalleria sekä Matias-kappeli. Pirkan Taival -patikointireitti kulkee kylän alueella. Kylässä toimii vuonna 1985 perustettu Härkösen Kyläyhdistys ry.
Albina Osipowich

Osipowich kuvassa kolmas vasemmalta
| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Amsterdam 1928 | 100 metrin vapaauinti |  |
|  Kultaa | Amsterdam 1928 | 4 × 100 metrin vapaauintiviesti |  |
Albina Lucy Charlotte Osipowich Van Aiken (26. helmikuuta 1911 Worcester, Massachusetts – 6. kesäkuuta 1964) oli yhdysvaltalainen uimari ja olympiavoittaja. Osipowich voitti Amsterdamin kesäolympialaisissa 1928 kultaa 100 metrin vapaauinnissa ja 4 × 100 metrin vapaauintiviestissä. Osipowich edusti Boys' Club Auxiliary -nimistä uimaseuraa.
Osipowichin aviomies oli tunnettu baseball-pelaaja Harrison van Aiken. Osipowich kuoli vain 53-vuotiaana Massachusettsissa.
Akanin–Mashūn kansallispuisto

Mashū-järvi Akanin kansallispuistossa
| --- | --- |
Sijainti:  Hokkaidō, Japani
Pinta-ala:  904,81 km²
| --- | --- |
Nimi alkuperäiskielellä:  阿寒摩周国立公園
Tyyppi:  Japanin kansallispuisto 
Perustettu:  4. joulukuuta 1934
muokkaa - muokkaa wikitekstiä - muokkaa Wikidataa
Akanin–Mashūn kansallispuisto (jap. 阿寒摩周国立公園, Akan-Mashū kokuritsukōen) on 4. joulukuuta 1934 perustettu kansallispuisto Hokkaidōlla, Japanissa. Kansallispuisto sijaitsee Hokkaidōn saaren itäosissa ja sen pinta-ala on 904,81 neliökilometriä.
Akanin–Mashūn kansallispuistossa on tulivuoria, koskemattomia metsiä ja kraatterijärviä, joista tunnetuimmat ovat Akan, Kussharo ja Mashū, samannimisten vuorien kalderoissa. Akan-järvessä on monia harvinaisia kasveja, kuten marimoa (Cladophora sauteri). Kansallispuiston alueella sijaitsevat myös havumetsien peittämät vuoret Meakan, Oakan ja Kamuinupuri.
Aiheesta muualla

Kuvia tai muita tiedostoja aiheesta Akanin–Mashūn kansallispuisto Wikimedia Commonsissa
Hortlaxin kirkko

| Hortlaxin kirkko Hortlax kyrka |
| --- | --- |

Kirkkokunta:  Ruotsin kirkko
Hiippakunta:  Luulajan hiippakunta
Seurakunta:  Hortlax församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hortlaxin kirkko (ruots. Hortlax kyrka) on kirkkorakennus Ruotsissa Piitimen kunnan Hortlaxissa. Se on kivistä rakennettu ristikirkko.
Historia

Kirkon rakentamisesta päätettiin, kun Hortlax ja sitä ympäröivät kylät erosivat 1900-luvun alussa Piitimen maaseurakunnasta perustaakseen oman pastoraatin. Kirkkoa alettiin rakentaa 1913 samalla kun Hortlaxista tuli oma seurakuntansa. Se valmistui vuonna 1917 ja vihittiin käyttöön saman vuoden heinäkuussa. Remontteja on tehty 1935 ja 1972, jälkimmäisellä kerralla otettiin esiin alkupetäiset koristeet.
Aiheesta muualla

Wikimedia Commonsissa on kuvia tai muita tiedostoja aiheesta .
Bebyggelseregistret (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hortlax kyrka
Käännös suomeksi
Ah Kin

Ah Kin ("Auringon mies") oli mayojen nimitys papeille. Ah Kin vastasivat rituaaleissa niiden ihmisten uhrauksesta, joiden sydämet uhrattiin mayojen jumalille. Ylipappi Ah Kin Mai oli papiston johtaja, opettaja, parantaja, astronomi, ennustaja sekä hallitsijan neuvonantaja.
Ennustamiseen erikoistuneita pappeja kutsuttiin nimellä Chilan, mutta Ah Kin -papit lienevät toimineet samoissa tehtävissä. Ennustusten tukena olivat kirjojen kuvakirjoitukset ja luultavasti myös huumausaineiden vaikutuksen alla saadut näyt. Ah Kin -papeilta kysyivät neuvoa niin avioliittoa suunnittelevat kuin heimon johtajat. Pappisvirat olivat pääosin perinnöllisiä, ja papin virka siirtyi isältä pojalle. Kuitenkin pappiskoulutuksen saattoivat saada myös papin tehtäviin soveltuvat ylimysten pojat.
Luettelo vuonna 1913 kuolleista henkilöistä

Tämä on luettelo vuonna 1913 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

15. tammikuuta – Deborah Alcock, irlantilainen kirjailija (s. 1835)
20. tammikuuta – Otto Alcenius, suomalainen opettaja, numismaatikko ja kasvitieteilijä (s. 1838)
21. tammikuuta – Niilo Savolainen, suomalainen puuseppä ja runoilija (s. 1824)
30. tammikuuta – James Henderson Berry, yhdysvaltalainen demokraattipoliitikko, senaattori ja Arkansas’n kuvernööri 1883–1885 (s. 1841)
Helmikuu

10. helmikuuta – Konstantínos Tsiklitíras, kreikkalainen vauhdittomien hyppyjen hyppääjä ja olympiavoittaja ja jalkapalloilija (s. 1888)
12. helmikuuta – John Flygare, suomalainen maanviljelijä ja valtiopäivämies (s. 1846)
15. helmikuuta – Juho Kaksola, suomalainen maanviljelijä ja valtiopäivämies (s. 1835)
18. helmikuuta – Louis Becke, australialainen kirjailija (s. 1855)
20. helmikuuta – Robert von Lieben, itävaltalainen fyysikko ja keksijä (s. 1878)
22. helmikuuta – Longyu, Kiinan keisarinna 1889–1908 ja leskikeisarinna 1908–1913 (s. 1868)
24. helmikuuta – Anna Hamilton Geete, ruotsalainen kirjailija ja kääntäjä (s. 1848)
24. helmikuuta – Pekka Fredrik Lappalainen, suomalainen pappi ja virsirunoilija (s. 1880)
Toukokuu

9. toukokuuta – Evald Rygh, norjalainen poliitikko (s. 1842)
26. toukokuuta – Gábor Bálint, unkarilainen kielitieteilijä ja uralilais-altailaisen kielitieteen professori (s. 1844)
Kesäkuu

2. kesäkuuta – Alfred Austin, englantilainen runoilija ja kriitikko (s. 1835)
29. kesäkuuta – Tobias Michael Carel Asser, vuoden 1911 Nobelin rauhanpalkinnon saanut alankomaalainen juristi (s. 1838)
Heinäkuu

25. heinäkuuta − Friedrich Meinecke, saksalainen kuvanveistäjä (s. 1878)
26. heinäkuuta – Wilhelm Christophersen, norjalainen diplomaatti (s. 1832)
31. heinäkuuta – Thomas Ayres, englantilais-eteläafrikkalainen ornitologi (s. 1828)
Elokuu

13. elokuuta – August Bebel, saksalainen sosialistipoliitikko, valtiopäivämies ja yksi Saksan sosiaalidemokraattisen puolueen perustajista (s. 1840)
15. elokuuta – Josef Österbladh, suomalainen pappi ja valtiopäivämies (s. 1845)
21. tai 24. elokuuta – Steingrímur Thorsteinsson, islantilainen opettaja ja kääntäjä (s. 1831)
Syyskuu

10. syyskuuta – Gustaf Janson, ruotsalainen kirjailija (s. 1866)
Lokakuu

10. lokakuuta – Hans Heyerdahl, norjalainen taidemaalari (s. 1857)
13. lokakuuta – Anton Viktor Appelqvist, suomalainen pappi, opettaja ja valtiopäivämies (s. 1839)
Marraskuu

7. marraskuuta – Leander Olofsson, suomalainen maanviljelijä, laivanvarustaja ja valtiopäivämies (s. 1831)
8. marraskuuta – Richard Andvord, norjalainen liikemies (s. 1839)
9. marraskuuta – David Kalli, suomalainen maanviljelijä ja valtiopäivämies (s. 1845)
26. marraskuuta – Rufus W. Cobb, yhdysvaltalainen demokraattisen puolueen poliitikko (s. 1829)
Joulukuu

13. joulukuuta – Birger Kildal, norjalainen poliitikko (s. 1849)
15. joulukuuta – Moltke Moe, norjalainen folkloristi (s. 1859)
25. joulukuuta – Johan Magnus Alopaeus, suomalainen opettaja, rehtori ja toimittaja (s. 1837)
31. joulukuuta – Seth Carlo Chandler, yhdysvaltalainen tähtitieteilijä (s. 1846)
Tuntematon päivämäärä

Vihtori Hosio, suomalainen maanviljelijä ja valtiopäivämies (s. 1868)
Heikki Kansanen, suomalainen liikemies, maanviljelijä ja valtiopäivämies (s. 1846)
Berndt Magnus Reinius, suomalainen maanviljelijä ja valtiopäivämies (s. 1837)
Hux Flux

Hux Flux on ruotsalainen psytrancea ja goatrancea yhdistelevä ryhmä, johon kuuluvat Denis Tapper ja Henric Fietz. Hux Flux perustettiin vuonna 1998. Jonas Bergvall, Jonas Pettersson ja Johan Krafft jättivät projektin Cryptic Crunch -albumin jälkeen, jonka jälkeen he ovat työskennelleet toisten projektien parissa, joita ovat mm. Logic Bomb ja Z-Man. Yhtye on julkaissut kaksi albumia, joista viimeisimmän vuonna 2003.
Diskografia > Albumit

Cryptic Crunch (Koyote Records 1999)
Division By ZerØ (Spiral Trax 2003)
Diskografia > EP:t

Lex Rex Perplex/ErrorHead (2000)
Reflux/Java Junkies (1999)
Motor (2000)
Time Slices/Perceptor (1998)
Ioulída

| Ioulída Ιουλίδα |
| --- | --- |
 Ioulídan kylä.
 Ioulída
 Koordinaatit: 37°38′22″N, 24°20′30″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kéa-Kýthnos
Kunta:  Kéa
Hallinto:  
 – Asutustyyppi:  kylä
 – Kallikrates-koodi:  6301000101
Väkiluku (2011):  633
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ioulída (kreik. Ιουλίδα; kath.kreik. Ιουλίς, Ioulís) eli Chóra (Χώρα) on Kreikan kylä, joka sijaitsee Kéan saarella. Se kuuluu hallinnollisesti Kéan kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 633 (vuonna 2011). Ioulída on Kéan saaren pääkylä ja Kéan kunnan kuntakeskus.
Ioulídan ja antiikin Iuliin kaupungin linnavuori.
Ioulída sijaitsee sisämaassa Kéan saaren keskellä noin kuusi kilometriä saaren satamasta Korissíasta itään. Kylä on hyvin perinteinen kreikkalainen saaristokylä, eikä siellä ole autoliikennettä. Kylä sijaitsee samalla paikalla kuin antiikin aikainen Iuliin kaupunki, ja on perinyt sen nimen. Kylässä on antiikin aikainen linnavuori eli akropolis, johon rakennettiin venetsialaisaikana linna (Kástro). Muita nähtävyyksiä ovat arkeologinen museo, Agía Paraskevín kirkko sekä Panagía Kastrianín luostari.
Ioulída muodostaa myös laajemman kyläyhdyskunnan (Δημοτική Κοινότητα Ιουλίδος, Dimotikí Koinótita Ioulídos), johon kuuluvat varsinaisen Ioulídan kylän lisäksi Agía Marína, Agía Mávra, Ágios Nikólaos, Ágios Symeón, Ágios Theódoros, Astrás, Chavouná, Elliniká, Kampí, Kastaniés, Kastrianí, Káto Meriá, Kokkináda, Koúndouros, Ligiá, Mýloi, Órkos, Péra Meriá, Písses, Plagiá, Rontakádo, Spathí, Stavroudáki ja Zoodóchos Pigí. Koko yhdyskunnan väkiluku on 1 406.
Aiheesta muualla

Kuvia tai muita tiedostoja aiheesta Ioulída Wikimedia Commonsissa
Iota Horologii

| Iota Horologii |
| --- | --- |

Bayerin designaatio:  Iota Horologii
HR-designaatio:  HR 810
HD-designaatio:  HD 17051
Muut designaatiot:  GJ 108
Fyysiset ominaisuudet
Näennäinen kirkkaus:  +5,40 mv
Absoluuttinen kirkkaus:  4,27 Mv
Valovoima:  1,52 ± 0,05 aurinkoa
Spektriluokka:  G0Vp
Väri-indeksi:  B-V  0,57   U-B  ?
Lämpötila:  6125 ± 30 K
Massa:  1,03 ± 0,02 M☉
Säde:  1,097 ± 0,019 R☉
Muuttujatyyppi:  none
Pyörimisnopeus:  pyörahdysaika: 8.6 vrk.
Metallipitoisuus:  [Fe/H] = +0,11 ± 0,04
Ikä:  30 – 2000 million
Astrometriset ominaisuudet
Tähdistö:  Heilurikello
Rektaskensio (J2000):  02h 42m 31s 39j
Deklinaatio (J2000):  -50° 48' 12" 17.5’’’
Etäisyys:  56,23±0,54 valovuotta eli  17,24±0,17 parsekia
Parallaksi:  58,00   ± 0,55 mas
Säteisnopeus:  15,5 km/s
Ominaisliike:  RA: 333,73   dekl: 219,21 mas/v
 Näkyy leveysasteiden 40° N  ja 90° S välillä. 
Iota Horologii on 50 valovuoden päässä Heilurikellon tähdistössä oleva Aurinkoa muistuttava tähti, joka on Aurinkoa 1,5 kertaa kirkkaampi. Tähti luokiteltiin aikaisemmin G3IV, nyt G0Vp. Tähdellä on eksoplaneetta. Q1 Eridani 7,3 valovuoden päässä on tätä tähteä lähin tunnettu tähti, jolla on eksoplaneetta.
Iota Horologiin seuralaisen 2,24 Jupiterin massaa tai yli, kiertoaika noin 311 päivää ja radan puoliakseli 0,91 AU. Radan soikeus 0,22.
Aiheesta muualla

SIMBAD: HD 17051 -- High proper-motion Star
Extrasolar Planets Encyclopedia: HR 810 + HR 810 b
Extrasolar Visions: Iota Horologii + Iota Horologii b (Arkistoitu – Internet Archive) + Iota Horologii Dust Disk
ESO: Discovery of Iota Horologii b (Arkistoitu – Internet Archive)
ESO: Discovery of the disproven Dusk Disk (Arkistoitu – Internet Archive)
SolStation: Iota Horologii
| --- | --- |
Tähdet:  α Hor, δ Hor, β Hor, μ Hor, ζ Hor, ν Hor, η Hor, λ Hor, ι Hor, γ Hor, GJ 1061
Eksoplaneetat:  ι Hor b
Ilmakehän hämärtyminen

Ilmansaasteita Itä-Kiinassa.
Lentokoneiden aiheuttamia tiivistymisjuovia Nova Scotian yllä
Ilmakehän hämärtyminen tarkoittaa maanpinnalle saapuvan Auringon säteilyn säteilytysvoimakkuuden laskemista, mikä johtuu ilmakehässä olevista pienhiukkasista. Pienhiukkaset heijastavat Auringon säteilyä takaisin avaruuteen.
Systemaattiset säteilytysvoimakkuuden mittaukset aloitettiin 1950-luvulla. Siinä on suuria alueellisia eroja, mutta tyypillisesti säteilyvoimakkuus on laskenut 1–2 prosenttia vuosikymmenessä. Muutos 1950–luvulta  1990–luvun lopulle oli 22 % Israelissa, 30 % eräissä Neuvostoliiton osissa ja 20 % Yhdysvalloissa tehdyissä mittauksissa.
Ilmakehän hämärtyminen saattaa pienentää ilmaston lämpenemisen vaikutuksia viilentämällä ilmakehää. Toisaalta, koska pienhiukkaspäästöjä on saatu rajoitettua enemmän kuin kasvihuoneilmiötä voimistavia päästöjä, tämän jäähdystysvaikutuksen pieneneminen saattaa jatkossa kiihdyttää ilmaston lämpenemistä.
Albino

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Albino tarkoittaa tehtäväshakissa ongelmaa, jossa valkean sotilas on alussa aloitusruudussaan ja tekee ratkaisussa tai houkutuksissa jokaisen neljästä mahdollisesta siirrostaan: etenemisen yhden tai kahden askeleen verran ja lyönnit molemmille sivuille.
Diagrammin tilanteessa valkean pitää matittaa kahdella siirrolla. Oikean aloitussiirto on Rb1, joka uhkaa mattia Ta3#. Musta voi puolustautua neljällä eri tavalla, ja jokainen tapa johtaa erilaiseen mattiin:
1...Lb3 2.cxb3#
1...Ld3 2.cxd3#
1...Lb5 2.c3#
1...Ld5 2.c4#
Aiheesta muualla

Albino Muutama albinotehtävä
Akebono

Akebono voi tarkoittaa seuraavia:
Akebono, keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä
Akebono, keisarillisen Japanin laivaston vuonna 1930 vesillelaskettu Fubuki-luokan hävittäjä
Akebono Tarō (1969–2024), yhdysvaltalaissyntyinen sumopainija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akebono”, voi hakea sivunnimihaulla, laajalla sivunnimihaulla tai tekstihaulla.
Ilmakala

Lentävien yöperhosten aiheuttamia ilmakaloja.
Ilmakala eli sauva on nykyajan havaintoihin perustuva väitetty pienikokoinen eläinlaji, jonka kerrotaan lentävän erittäin nopeasti.
Havainnot ilmakaloista perustuvat lähinnä videokuvaan ja myös joihinkin valokuviin. Ne ovat vaaleita, sauvamaisia ​​esineitä, joiden pituus on muutamasta senttimetristä useisiin metreihin ja joiden sivuilla on jonkinlainen vieteri tai liikkumiskalvo. Nopeutensa vuoksi niitä ei voi nähdä paljaalla silmällä, ja ne voidaan tallentaa vain kameroilla, joilla on hyvin lyhyt suljinnopeus. Selitykset vaihtelevat tuntemattomista elämänmuodoista optisiin ilmiöihin ja oletettuihin maan ulkopuolisiin olentoihin. Hyvämaineisemmat kryptozoologit eivät kuitenkaan ota ilmakaloja vakavasti, koska niiden aiheuttaja on helppo selittää.
Yleisen käsityksen mukaan kuvat syntyvät siten, että jokin hyönteinen tai lintu on lentänyt kameran linssin edestä hyvin nopeasti. Sen siipien liike on piirtänyt vieterimäisen muodon keppimäiseksi piirtyneen keskiruumiin ympärille. Ne aiheutuvat liike-epätarkkuudesta, kun kamerat kuvaavat kohdetta suhteellisen pienillä suljinnopeuksilla heikossa valaistuksessa. Kohteen pituus vastaa suljinnopeuden kestoa.
Ilmakaloja aiheutuu pääasiassa eläimistä, joilla on pitkä, kapea vartalo ja suuret siivet. Ominaisuuksiensa ja ulkonäönsä vuoksi niitä on kutsuttu hyönteiskäärmeiksi ja lintuhybrideiksi. Monesti valvontakameroista nähdyt ilmakalat ovat tarttuneet verkkoihin ja paljastuneet tavallisiksi hyönteisiksi, mikä vahvistaa, että kyseessä ei ole tuntematon elämänmuoto vaan optinen harha.
Kiinalaisen televisioyhtiön CCTV:n (China Central Television) esittämän dokumentin teon yhteydessä yritettiin pyydystää ilmakaloja. Erään yrityksen turvakameroissa oli näkynyt usein ilmakaloja, joten niiden tielle päätettiin asentaa verkkoja. Verkkoihin jäi vain yöperhosia, mikä osoitti, että ainakin tässä tapauksessa kyse oli kameran hitaan kuvausnopeuden aiheuttamasta optisesta illuusiosta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Rod (Kryptozoologie)
Huw Lloyd-Langton

Lloyd-Langton Hawkwindin riveissä Monsters of Rock -festivaaleilla vuonna 1982
Richard Hugh ”Huw” Lloyd-Langton (7. helmikuuta 1951 Lontoo, Iso-Britannia – 6. joulukuuta 2012) oli brittiläinen kitaristi, joka muistetaan parhaiten Hawkwind-yhtyeen jäsenenä.
Lloyd-Langton liittyi Hawkwindiin vuonna 1970 soolokitaristiksi yhtyeestä lähteneen Mick Slatteryn tilalle. Lloyd-Langton oli mukana yhtyeen ensimmäisellä albumilla, mutta erosi pian levyn ilmestymisen jälkeen koettuaan yhtyeen huumeidentäytteisen elämäntyylin liian raskaaksi. 1970-luvulla hän soitti useiden artistien kanssa ja oli jäsenenä Widowmaker-yhtyeessä vuosina 1974–1978. Yhtye keikkaili ahkerasti Yhdysvalloissa ja sai siellä listasijoituksiakin. Lloyd-Langton palasi Hawkwindiin vuonna 1979 ja pysyi yhtyeessä aina vuoteen 1988 asti. Vuonna 1982 hän perusti sivuprojektina sooloyhtyeen Lloyd Langton Group, jota hän pyöritti enemmän ja vähemmän näkyvästi aina 2000-luvulle saakka. Vuonna 2001 Lloyd-Langton palasi jälleen Hawkwindiin, mutta joutui eroamaan seuraavana vuonna sairastuttuaan legioonalaistautiin. Sen jälkeen hän vietti hiljaiseloa toipuen sairaudestaan. Vuonna 2012 hän kuoli syöpään.
Diskografia

Outside The Law (epävirallinen julkaisu, 1984)
Night Air (1985)
Like An Arrow (Through The Heart) (1986)
Time And Space And LLG (1988)
Elegy (1991)
River Run (1994)
On The Move (1997)
Chain Reaction (2000)
Aiheesta muualla

Viralliset kotisivut (englanniksi)
Iberialainen kinkku

Iberialainnen kinkku on espanjalainen kinkku. Se tehdään iberiansian lihasta ilmakuivausmenetelmää käyttäen. Kinkun maku on hiukan pähkinämäinen. Iberialaisia kinkkuja luokitellaan käyttäen valkoisia, vihreitä, punaisia ja mustia leimoja sen mukaan, kuinka suuri osa kinkkutuotteesta on iberainsianlihaa, onko siat kasvatettu sikalassa vai ovatko ne olleet vapaina ja mitä niiden ravinto on ollut.